«Fevral 26 davası» boyunca mahkeme oturışnı 4 aprelge qaldırdılar – advokat
28 mart 2017, 16:37
Kremlniñ nezaretindeki Aqmescitniñ Merkeziy rayon mahkemesi «fevral 26 davasınıñ» oturışını 4 aprelge qaldırdı, sebep – dava iştirakçisi Arsen Yunusovnıñ yañı advokatı Vladimir Klimaşevskiy davanıñ vesiqalarınen tanış olması içün. Bunı mart 28 künü Qırım.Aqıqatqa bergen izaatında advokat Emil Kurbedinov bildrdi.
Kurbedinov: «Toplaşuvnı keçiktirdiler. Advokat (Vladmir Klimaşevskiy – QA) dava vesiqalarınen tanış olamq içün muracaatta bulundı, o endi davanı aldı. Bu sebepten oña aprel 4 kününe qadar vaqıt berdiler», – dep haber etti.
Advokat Vladimir Klimaşevskiy Rusiyeli mahkemeniñ qararını izaatlamağa istemedi.
Mart 23 künü Kremlniñ kontrol etkeni Aqmescitniñ Merkeziy rayon mahkemesi «fevral 26 davasınıñ» oturışını mart 28 kününe qaldırğan edi, sebep – davağa bağlı olğanlardan biriniñ advokatı yoq edi.
Mart 15 künü Kreml nezaretindeki Aqmescitniñ Merkeziy rayon mahkemesinde rusiyeli prokuror, advokat Cemil Temişevni «fevral 26 davasından» çıqarmaq muracatında bulundı.
Yunusovnıñ yañı advokatı Rusiyeli mahkeme tarafından tainlendi.
Fevral 27 künü rusiyeli advokat Nikolay Polozov, Qırımtatar Milliy Meclis reisiniñ müavini Ahtem Çiygoz mahkemesine bundan evel maküm olğan Eskender Nebiyev, Talât Yunusov ve Arsen Yunusovnı, sorğuğa çekmek prokurornıñ muracatı qabul qtilgeni aqqında haber etti. Sorğuğa çekilgenlerniñ üçü de 2014 senesi fevral 26 künü Qırım Yuqarı Şurası ögünde tutulanğannıñ areketleri aqqında iç bir şey aytmadılar.